
ՔԱՂԱՔԱՅԻՆ ԿԱՅՈՒՆ ԶԱՐԳԱՑՄԱՆ ՆԵՐԴՐՈՒՄԱՅԻՆ ԾՐԱԳՐԻ ՏՐԱՆՇ-2 (ՀԻՆ ՍԻԼԻԿՅԱՆ-ԱՇՏԱՐԱԿ) ՃԱՆԱՊԱՐՀԱՀԱՏՎԱԾՈՒՄ ԱՌԿԱ ՈՐՈՇ ԳՈՒՅՔԵՐԻ ԵՎ ՀՈՂԱՏԱՐԱԾՔՆԵՐԻ ՆԿԱՏՄԱՄԲ ԲԱՑԱՌԻԿ` ԳԵՐԱԿԱ ՀԱՆՐԱՅԻՆ ՇԱՀ ՃԱՆԱՉԵԼՈՒ ՄԱՍԻՆ
Հաշվի առնելով Երևանի քաղաքապետի միջնորդությունը և ղեկավարվելով Հայաստանի Հանրապետության հողային օրենսգրքի 61-րդ հոդվածով, «Հասարակության և պետության կարիքների համար սեփականության օտարման մասին» Հայաստանի Հանրապետության օրենքի 4-րդ, 7-րդ և 18-րդ հոդվածներով՝ Հայաստանի Հանրապետության կառավարությունը որոշում է. 

1. Հիմք ընդունելով Երևան քաղաքի 2005-2020 թվականների գլխավոր հատակագիծը և Երևանի Մալաթիա-Սեբաստիա և Աջափնյակ վարչական շրջանների գոտևորման նախագծերը, Հայաստանի Հանրապետության և Ասիական զարգացման բանկի միջև 2015 թվականի հոկտեմբերի 13-ին կնքված «Քաղաքային կայուն զարգացման ներդրումային ծրագրի Տրանշ-2»  վարկային համաձայնագրով, Ասիական զարգացման բանկի ֆինանսավորմամբ իրականացվող Քաղաքային կայուն զարգացման ներդրումային ծրագրի Տրանշ 2-ի շրջանակներում նախատեսվող քաղաքային մայրուղու շինարարական աշխատանքները` սույն որոշման NN 1 և 2 հավելվածներում նշված տարածքներում իրականացվող ճանապարհաշինական ծրագրերի նկատմամբ ճանաչել բացառիկ` գերակա հանրային շահ հետևյալ հիմնավորումներով`

1) Քաղաքային կայուն զարգացման ներդրումային ծրագրով նախատեսված Երևան քաղաքի արևմտյան շրջանցիկ ճանապարհի Հին Սիլիկյան-Աշտարակի խճուղի ճանապարհահատվածներում շինարարական աշխատանքների իրականացման շահը գերակայում է օտարման ենթակա գույքերի և հողատարածքների սեփականատերերի շահերից և ծրագրի արդյունավետ իրագործումը չի կարող ապահովվել առանց ճանապարհի կառուցման հատվածում գտնվող գույքերի և հողատարածքների օտարման, քանի որ`

ա. առաջարկվող տրանսպորտային հանգույցների և ճանապարհային հատվածների շինարարությունը Երևան քաղաքի գլխավոր հատակագծով նախատեսված Երևանի կենտրոնն արևմուտքից և արևելքից շրջանցող արագընթաց ճանապարհների բաղկացուցիչ մասերն են կազմում,

բ. Երևանի կազմավորված մայրուղային ցանցը պայմանավորված է քաղաքի կենտրոնով տարանցիկ տրանսպորտային կապերի իրականացմամբ, ինչը հանգեցրել է քաղաքի կենտրոնական մասում տրանսպորտային հոսքերի անթույլատրելի խտացմանը և դրա հիմնական մայրուղիների գերբեռնվածությանը: Ապահովված չեն հյուսիս-հարավ, արևմուտք-արևելք ուղիղ մայրուղային տրանսպորտային կապերը, որոնք այսօր հիմնականում իրականացվում են հարակից ոչ կենտրոնական փողոցները միմյանց կապող շառավղային մայրուղիներով, որոնք իրար են կապված քաղաքի կենտրոնական մասով: Այդ պատճառով քաղաքի գլխավոր փողոցների մեծ մասը գերծանրաբեռնված է, իսկ կարևորագույն տրանսպորտային հանգույցներն ու խաչմերուկները գործնականում կանոնակարգված չեն: Քաղաքի ճանապարհային ցանցի այդպիսի իրավիճակը կտրուկ նվազեցնում է տրանսպորտի երթևեկության անվտանգության մակարդակը, նպաստում է խցանումների առաջացմանը, և, որպես հետևանք, հաճախակի հանգեցնում է տրանսպորտի երթևեկության կաթվածահարմանը և շրջակա միջավայրի էկոլոգիական վիճակի վատթարացմանը: Առաջարկվող ճանապարհները ներկայումս ամբողջական չեն, ծանրաբեռնված` տարբեր ժամանակներում մասնակի, առանձին հատվածներով իրականացված լինելու պատճառով: Նախատեսված ճանապարհների ամբողջ երկարությամբ ամբողջականացումը կնպաստի Երևանի կենտրոնը տարանցիկ տրանսպորտային միջոցներից բեռնաթափելու խնդրի լուծմանը,

գ. Ճանապարհաշինության արդյունքում մասնակիորեն կլուծվեն Երևան քաղաքում ավտոճանապարհների գերբեռնվածության բեռնաթափման խնդիրները. 

2) հաշվի առնելով նշվածները(և այն հանգամանքը, որ ծրագրի իրագործումը չի կարող ապահովվել առանց ճանապարհի կառուցման հատվածում գտնվող սույն որոշման N 1 հավելվածում նշված գույքերի և հողատարածքների օտարման) մշակվել է Հին Սիլիկյան-Աշտարակ մայրուղու նախագիծը:

2. Սահմանել, որ`

1) սույն որոշման 1-ին կետում նշված տարածքների ձեռք բերող է Հայաստանի Հանրապետությունը, որի անունից Երևան քաղաքի վարչական սահմաններում հանդես է գալիս Երևանի քաղաքապետը, 
2) սեփականության օտարման գործընթացը սկսելու վերջնական ժամկետը 2017 թվականի հունվարի 15-ն է.

3) սույն որոշմամբ գերակա հանրային շահ ճանաչված տարածքների և դրանցում առկա սեփականության օբյեկտների նկարագրության արձանագրության կազմման և սեփականության օտարման գործառույթներն իրականացնում է Երևանի քաղաքապետը.

4) սույն որոշմամբ գերակա հանրային շահ ճանաչված տարածքների և դրանցում առկա սեփականության օբյեկտների նկարագրության արձանագրության կազմման աշխատանքներն իրականացվում են ՀՀ կառավարության 2015 թվականի դեկտեմբերի  3-ի թիվ 1429-Ն որոշման 3-րդ հավելվածով սահմանված նկարագրության արձանագրության օրինակելի ձևերով.

5) սեփականության օտարման գործառույթների իրականացումը համակարգող և սեփականության օտարման գործառույթների իրականացման համար պատասխանատու լիազոր մարմինը Երևանի քաղաքապետն է:

3. Լիազորել Երևանի քաղաքապետին.
1) սույն որոշմամբ բացառիկ` գերակա հանրային շահ ճանաչված տարածքներում առկա պետական սեփականություն հանդիսացող անշարժ գույքի` պետության և հասարակության կարիքների համար, համաձայն Հայաստանի Հանրապետության օրենսդրության, օտարման գործառույթների իրականացման ընթացքում հանդես գալ Հայաստանի Հանրապետության անունից. 

2) սույն որոշումն ուժի մեջ մտնելուն հաջորդող յոթ օրվա ընթացքում որոշումը պատշաճ ձևով ուղարկել օտարվող սեփականության սեփականատերերին և օտարվող սեփականության նկատմամբ պետական գրանցում ունեցող գույքային իրավունքներ ունեցող անձանց:

4. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը:                
ԵՐԵՎԱՆԻ ՔԱՂԱՔԱՊԵՏ                                                                   Տ.ՄԱՐԳԱՐՅԱՆ                                                                                                      
	                                                                                        


 
	Հավելված N 1

 ՀՀ կառավարության 2016 թվականի
                              N       -Ն որոշման


Ց Ա Ն Կ
 
ՔԱՂԱՔԱՅԻՆ ԿԱՅՈՒՆ ԶԱՐԳԱՑՄԱՆ ՆԵՐԴՐՈՒՄԱՅԻՆ ԾՐԱԳՐԻ ՏՐԱՆՇ-2 (ՀԻՆ ՍԻԼԻԿՅԱՆ-ԱՇՏԱՐԱԿ) ՃԱՆԱՊԱՐՀԱՀԱՏՎԱԾՈՒՄ ԱՌԿԱ 
ՈՐՈՇ ԳՈՒՅՔԵՐԻ ԵՎ ՀՈՂԱՏԱՐԱԾՔՆԵՐԻ ՆԿԱՏՄԱՄԲ ԲԱՑԱՌԻԿ` 
ԳԵՐԱԿԱ ՀԱՆՐԱՅԻՆ ՇԱՀ ՃԱՆԱՉՎՈՂ ՏԱՐԱԾՔՆԵՐԻ
	NN
ը/կ
	Գտնվելու վայրը և նկարագիրը
	Նկարագրության արձանագրության կազմման ժամկետը

	1.
	 0108-0357 Աջափնյակ  Չաուշի փողոց    1/6 

 0108-0166 Նազարբեկյան թաղամաս 31/7

 0108-0328 Նազարբեկյան թաղամաս 31/4
 0108-0329 Նազարբեկյան թաղամաս 31/12

 0102-0200 Աշտարակի խճուղի  7

 0450-0088 Գ-1 թաղամաս 2/3

 0450-0102 Գ-1 թաղամաս 2/16

 0450-0104 Գ-1 թաղամաս, Պրոմեթևս ՍՊԸ-ի հարևանությամբ
 0450-0106 Գ-1 թաղամաս, Պրոմեթևս ՍՊԸ-ի հարևանությամբ
 0582-0015 Գ-1 թաղամաս 42/16

 0582-0014 Գ-1 թաղամաս 42/13

 0582-0013 Գ-1 թաղամաս 42/15

 0582-0012 Գ-1 թաղամաս 42/14

 0582-0011 Գ-1 թաղամաս 42/12

 0582-0008 Գ-1 թաղամաս 42/11

 0582-0007 Գ-1 թաղամաս 42/10

 0582-0006 Գ-1 թաղամաս 42/9

 0582-0005 Գ-1 թաղամաս 42/8

 0582-0004 Գ-1 թաղամաս 42/7
 0582-0004 Գ-1 թաղամաս

 0586-0001 Գ-1 թաղամաս

 0585-0001 Գ-1 թաղամաս

 0450-0134 Սիլիկյան հին խճուղի 60/1

 0108-0009 Աջափնյակ Գ.Չաուշի 21 առևտրի սրահ
 0554-0198 Սիլիկյան թաղամաս տանող ճանապարհի վրա խանութ

 0554-0081 Աջափնյակ  Շիրազի փողոց  51/3

 0554-0075 Աջափնյակ  Գ-1 թաղամաս  1/10

 0554-0197 Աջափնյակ  Սիլիկյան թաղամաս  տանող ճանասպարհի ձախակողմյան մասում

 0450-0103 Գ-1 թաղամաս, Պրոմեթևս ՍՊԸ-ի հարևանությամբ

 0450-0105 Գ-1 թաղամաս, Պրոմեթևս ՍՊԸ-ի հարևանությամբ

 0302-0072  Սիլիկյան թաղամաս հին խճուղի 31/7

 0302-0076  Սիլիկյան թաղամաս հին խճուղի 31/8

 0661-0004  Տիչինայի փողոց հ.320

 0572-0006  Տիչինայի փողոց 140
	8 ամիս

